Eurovision Song Contest 1958

Eurovision Song Contest 1958 (ESC 1958) var den tredje gongen Eurovision Song Contest vart arrangert. Tevlinga vart halden i AVRO Studios i Hilversum i Nederland. Finalen fann stad onsdag 12. mars. Frankrike vann tevlinga med songen «Dors, mon amour», sunge av André Claveau.

Tevlinga vart for fyrste gong arrangert av landet som vann året før, ein tradisjon som er vorte halden i hevd sidan. Røystinga gjekk føre seg på same måte som året før: Alle deltakarlanda hadde ein jury med ti medlemmar kvar, der kvart medlem gav eit poeng til den songen han eller ho likte best. Juryen var basert i heimlandet og vart kontakta via telefon. Sjølv om «Nel blu dipinto di blu», sungen av Domenico Modugno for Italia, berre enda på tredjeplass, vart han ein internasjonal bestseljar, kanskje best kjend under namnet «Volare». Songen låg mellom anna på fyrsteplass på den amerikanske Billboard-lista og vart løna med tre Grammy-prisar.

Sverige deltok i tevlinga for fyrste gong med ei av sine største stjerner på den tida, Alice Babs. Storbritannia trekte seg frå tevlinga slik at det var ti deltakarar, akkurat som i 1957. Eurovision Song Contest 1956 og Eurovision Song Contest 1958 er dei einaste tevlingane der det ikkje har vorte sunge nokon bidrag på engelsk.

 Bidraga 
 Finale 
 Finalen vart halden den 12. mars i AVRO Studios.
 Frankrike vann tevlinga for fyrste gong. 
 Italia framførte sin låt to gongar på grunn av tekniske problem. Problemet førte til fyrste bruken av skiltet på fjernsynsskjermen der det står «Brot på biletsambandet med utlandet».
 Nederland og Luxembourg enda på ein delt niandeplass.

 #  Land  Artist  Song  Språk  Poeng  Plass  01   Italia  Domenico Modugno  «Nel blu dipinto di blu»  Italiensk  013  03 02   Nederland  Corry Brokken  «Heel de wereld»  Nederlandsk  001  09 03   Frankrike  André Claveau  «Dors, mon amour»  Fransk  027  01  04   Luxembourg  Solange Berry  «Un grand amour»  Fransk  001  09 05   Sverige  Alice Babs  «Lilla stjärna»  Svensk  010  04  06   Danmark  Raquel Rastenni  «Jeg rev et blad ud af min dagbog»  Dansk  003  08  07   Belgia  Fud Leclerc  «Ma petite chatte»  Fransk  008  05 08   Vest-Tyskland  Margot Hielscher  «Für zwei Groschen Musik»  Tysk  005  07 09   Austerrike  Liane Augustin  «Die ganze Welt braucht Liebe»  Tysk  008  05 10   Sveits  Lys Assia  «Giorgio»  Tysk  024  02 

 Artistar som har delteke tidlegare 
 Artist  Land  Tidlegare år  Fud Leclerc   Belgia  1956  Margot Hielscher   Vest-Tyskland  1957  Corry Brokken   Nederland  1956 og 1957 (vinnar)  Lys Assia   Sveits  1956 (vinnar) og 1957

Det var den fyrste gongen at to tidlegare vinnarar deltok i tevlinga same år. Andre, og førebels siste, gongen det hende var i 2011.

 Kommentatorar 
+ Kommentatorar i land som deltok Land  Kommentator  Kringkastar   Bianca Maria Piccinino  Programma Nazionale   Siebe van der Zee  NTS   Pierre Tchernia  RTF   Jacques Navadic  Télé-Luxembourg   Jan Gabrielsson  Sveriges Radio-TV     Statsradiofonien TV   Arlette Vincent  INR Nand Baert  NIR   Wolf Mittler  Deutsches Fernsehen     ORF   Theodor Haller  TV DRS Georges Hardy  TSR
+ Kommentatorar i land som ikkje deltok Land  Kommentator  Kringkastar   Peter Haigh  BBC Television Service Tom Sloan  BBC Light Programme

 Kjelder 
Denne artikkelen bygger på «ESC 1958» frå  og VG.no,  den 1. februar 2011.  


Kategori:Eurovision Song Contest etter år
Kategori:Musikk i 1958